***Referat fra den ordinære generalforsamling lørdag d. 19. marts 2005.***

***Pkt. 1.  Valg af dirigent.***

Bestyrelsen foreslog Tage Poulsen som blev valgt uden modkandidat.

Dirigenten erklærede generalforsamling for lovlig indvarslet.

***Pkt. 2.  Beretning om det forløbne år.***

Formand Ejvind Andersen aflagde beretning.

***Pkt. 3.  Det reviderede regnskab forelægges til godkendelse.***

Regnskabet blev forelagt af kasserer Claus Skovbjerg.

Forelæggelsen blev understøttet af et skriftligt materiale, som blev udsendt før generalforsamlingen og fremlagt på storskærm i salen.

Det blev bemærket, at datoen for revisors underskrift skulle rettes fra 2004 til 2005.

Regnskabet blev godkendt af forsamlingen uden øvrige bemærkninger eller spørgsmål.

I forlængelse af regnskabets aflæggelse blev der forelagt et budget for 2005 til orientering.

***Pkt. 4.  Fastsættelsen af vandafgiften for det kommende år.***

Takstblad med prisfastsættelsen af afgifter for det kommende år blev fremlagt og godkendt.

***Pkt. 5.  Valg af bestyrelsesmedlemmer.***

Peter Storgaard, Jimmy Fruergaard og Ejvind Andersen var på valg og blev alle genvalgt uden modkandidater.

1. suppleant Jørgen Müller blev genvalgt uden modkandidater.

2. suppleant Kai Jørgensen var på valg, og Inga Mortensen, Neptunvej 1, 6720 Fanø blev nyvalgt.

***Pkt. 6.  Valg af revisor.***

Knud Erik Larsen blev genvalgt.

Som revisorsuppleant blev genvalgt Poul Erik Beck.

***Pkt. 7.  Behandling af indkomne forslag.***

Jørgen Madsen havde foreslået, at generalforsamlingen skulle tage stilling til aflønning af formand og kasserer.

Da der i budget 2005 var fremlagt aflønning af formanden på 17.000 kr. årligt og 0 kr. årligt til kassereren var forslagsstilleren tilfreds med dette og der blev ingen afstemning.

*Til orientering er andelsselskabets  kasserer Claus Skovbjerg er dog i en dobbeltfunktion, da bestyrelsen har ansat ham som administrator for Andelsselskabet Rindby Vandværk til en årlig løn på 66000 kr.*

*Dette er iht. Andelsselskabets vedtægter bestyrelsens kompetence at ansætte personale og fastsætte lønnen for arbejdet.*

*Da lønnen til den nuværende administratorvar fremlagt i budgettet for 2005 og samtidig er væsentlig billigere end den tidligere administrators løn, medførte dette opklarende spørgsmål men ingen debat.*

***Pkt. 8.  Eventuelt.***

Under dette punkt var der repræsentanter til stede for Fanø Net, som udtrykker interesse for at fremføre ledninger til kabel TV og internet i samme takt som ledningsnettet bliver udskiftet.

Information om deres produkter og priser kan læses på [www.fanonet.dk](http://www.fanonet.dk/).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Efter generalforsamling afholdt bestyrelsen konstituerende møde med følgende resultat:

Formand: Ejvind Andersen, Vestervang 3, Brørup tlf. 75 38 17 50

Kasserer: Claus Skovbjerg, Søndergårdvej 25, Give tlf. 75 73 02 51

Sekretær: Bjarne Frederiksen, Svendsgade 78, Esbjerg.

Bestyrelsesmedlem:  Jimmy Fruergaard, Frodesgade 80, Esbjerg.

Bestyrelsesmedlem:  Peter Storgaard, Jens Thuesensvej 44, Fredericia